Imperio britanico - Biquipedia, a enziclopedia libre

# Imperio britanico

### De Biquipedia

As arias en color rosa endican os territorios que en un inte u atro han formato parti d'o Imperio Britanico á trabiés d'a istoria
Bandera d'o Imperio britanico

Se conoxe como Imperio britanico á las tierras que pendeban politica e economicament d'a Gran Bretaña. O momento de mayor importanzia d'o Imperio estió á prenzipios d'o sieglo XX, probablement entre 1890 e 1910, cuan teneba una poblazión d'entre 400 e 500 millons de presonas e bels 33 millons de quilometros cuadratos, lo que senificaba alto u baxo una cuarta parti d'a poblazión mundial e dos zinquenas partis d'as terras emerxitas.

O Imperio se desarrolló mientres d'uns 300 años, á trabiés d'una serie de fases relazionatas con o comerzio, a colonizazión e a conquista en las que estendilló as suyas mugas, antimás de periodos d'autibidat diplomatica.

Grazias á lo Imperio britanico a teunolochía, o comerzio, o idioma anglés e o gubierno britanicos s'esbandioron por tot o mundo. A exemonía imperial contrebuyó á lo espeutacular creximiento economico de Gran Bretaña e á lo peso d'os suyos intreses en o eszenario mundial.

O primero en emplegar a esprisión "Imperio britanico" estió lo dotor John Dee, astrologo, alquimista e matematico d'a reina Isabel I d'Anglaterra.

Bels territorios que han formato parti d'o Imperio britanico son: Irlanda, Estatos Unitos, Canadá, Chamaica, Australia, Nueba Zelanda, India, Malaisia, Echipto, Surafrica, Nicheria, Camerún, Kenia, Hong Kong, Iraq, Chipre, Chibraltar u Menorca entre muitos atros. Güé en día bels d'istos territorios, ya independients, reconoxen os suyos lazos con Gran Bretaña á trabiés d'a Commonwealth.

Categorías: Países desaparexitos | Reino Unito

##### Views

- Articlo
- Descusión
- Bersión autual

##### Mirar

##### En atras luengas

- Afrikaans
- Anglo Saxon
- العربية
- Български
- Català
- Česky
- Cymraeg
- Dansk
- Deutsch
- English
- Esperanto
- Español
- Euskara
- Suomi
- Français
- עברית
- हिन्दी
- Hrvatski
- Magyar
- Bahasa Indonesia
- Íslenska
- Italiano
- 日本語
- ქართული
- ಕನ್ನಡ
- 한국어
- Latina
- Latviešu
- Македонски
- Malti
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Иронау
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- اردو
- Tiếng Việt
- ייִדיש
- 中文